**Stanislav Salamovich Cherchesov** (ruscha: *Станислав Саламович Черчесов* 1963-yil 2-sentabrda tugʻilgan) — Rossiyalik futbol murabbiyi va sobiq xalqaro futbolchi, Sovet Ittifoqi va Rossiya terma jamoasida darvozabon sifatida oʻynagan. U hozirda Vengriyaning Ferencvarosh jamoasini boshqarmoqda.

2016-yil avgust oyida u Rossiya terma jamoasi bosh murabbiyi etib tayinlangan va jamoasiga 2018-yilgi futbol boʻyicha jahon chempionatining chorak finaliga chiqishga yordam bergan. U Rossiya terma jamoasidan UEFA Yevro-2020 guruh bosqichidan chiqib ketganidan soʻng chetlatilgan.

Klubdagi faoliyati
------------------

Darvozabon Sharq va Gʻarb birlashganidan bir necha yil oʻtgach, sobiq Sharqiy Germaniyaning „Dinamo Drezden" klubi safida Germaniya chempionatida 57 ta oʻyin oʻtkazgan.

Xalqaro faoliyati
-----------------

Cherchesov Rossiya terma jamoasi safida 1994-yilgi jahon chempionati va 1996-yilgi Yevroda oʻynagan. U shuningdek, 2002- yilgi FIFA Jahon chempionati uchun tarkibga kiritilgan, ammo foydalanilmagan zaxira oʻyinchisi boʻlgan. Sovet Ittifoqi parchalanganidan keyin jamoa safida 39 ta oʻyinda maydonga tushdi. Cherchesov FIFA jamoasi uchun 1995-yilda Amerikaga qarshi xayriya oʻyinida maydonga tushgan.

Murabbiylik faoliyati
---------------------

Cherchesov 2004-yilning yanvaridan noyabrigacha „Kufshteyn" klubini, 2004-yilning noyabridan 2006-yilning mayigacha „Vakker Tirol" klubini boshqargan. 2006-yil iyunidan 2007-yil iyungacha Moskvaning „Spartak" klubi sport direktori boʻlgan. 2007-yil 19- iyundan 2008-yil 14-avgustgacha Moskvaning „Spartak" klubini boshqargan. 2008-yil 12-iyulda „Spartak" SSKAga qarshi 1:5 hisobida magʻlubiyatga uchradi. 2008-yil 13-avgustda „Spartak" Chempionlar ligasi saralashida „Dinamo Kiev"ga yana bir muhim oʻyinda 1: 4 hisobida magʻlub boʻldi. Ertasi kuni bosh direktor Valeriy Karpin jamoa bosh murabbiyi Cherchesov Stanislavni ishdan boʻshatishini eʼlon qildi. Keyinchalik u Amkar Perm murabbiyi sifatida 2013-yil iyunidan 2014-yil apreligacha faoliyat yuritdi.

2014-yil 8-aprelda Cherchesov Amkar Permdan ketdi.

2014-yil 9-aprelda Cherchesov Dan Petresku oʻrniga Moskvaning „Dinamo" klubi bosh murabbiyi etib tayinlandi. U 2015-yil 13-iyulda oʻzaro kelishuvga koʻra „Dinamo"ni tark etdi.

2015-yil 6-oktabrda u Polshaning "Legiya Varshava "klubini boshqardi. Oʻsha mavsumda u "Legia Varshava "safida Polshaning eng yuqori professional liga chempionligi va kubok dublini qoʻlga kiritdi.

2016-yilning avgustida Cherchesov Rossiya terma jamoasining yangi bosh murabbiyi etib tayinlangan va 2018-yilgi Jahon chempionatigacha boʻlgan ikki yillik shartnomaga tuzgan. Uning boshqaruvida Rossiya Saudiya Arabistonini 5:0, Misrni 3:1 va Ispaniyani 1:1 (pen. 4:3) hisobida magʻlub etib, 1970-yildan beri ilk bor chorak finalga yoʻl oldi. U SSSR parchalanganidan keyin Rossiyani ikkinchi marta yirik turnirning pley-off bosqichiga olib chiqqan birinchi rossiyalik murabbiyga aylandi (gollandiyalik Gus Xiddink Rossiyani UEFA Yevro-2008 yarim finaliga olib chiqdi), boshqalari Sadirin, Oleg Romantsev, Georgiy Yartsev va Leonid Slutskiy buning uddasidan chiqa olishmadi.

2018-yilning 27-iyulida u Rossiya terma jamoasi bilan yana ikki yilga uzaytirish varianti bilan ikki yillik shartnoma imzolandi. 2020-yilning 12-martida u shartnomani 2022-yilning 30-dekabriga qadar uzaytirdi. Agar Rossiya 2022-yilgi futbol boʻyicha Jahon chempionatining pley-off bosqichiga yoʻllanma olsa, u 2024-yilning 31-iyuliga qadar uzaytirilishi kerak edi.

2021-yil iyun oyida boʻlib oʻtgan UEFA Yevro-2020 musobaqasida guruh bosqichidan chiqa olmagani uchun Rossiya futbol ittifoqi 2021-yil 8-iyulda Cherchesovni isteʼfoga chiqargan.

### Ferencvaros

2021-yil 20-dekabrda u Nemzeti Bajnokság I klubi Ferencvárosi TC bosh murabbiyi etib tayinlandi.

Shaxsiy hayot
-------------

Cherchesov uylangan va ikki farzandi bor. Uning oʻgʻli Stanislav ham darvozabon. Faoliyatini Germaniya va Avstriyada bosib oʻtib, nemis tilida ravon gapirishni oʻrgandi va Germaniyada murabbiylik taʼlimini olgan.

U Rossiya Sport vazirligi tomonidan „Rossiya faxri" nominatsiyasida „Yil murabbiyi" deb topilgan.

Murabbiylik statistikasi
------------------------


| Jamoa | Davlat | Start | Finish |
| --- | --- | --- | --- |
|  |  |  |  |  |
| Spartak Moscow | Rossiya | 19.06.2007 | 14.08.2008 |  |
| FC Zhemchuzhina-Sochi | Rossiya | 16.12.2010 | 06.08.2011 |
| Terek Grozny | Rossiya | 27.09.2011 | 26.05.2013 |
| Amkar Perm | Rossiya | 17.06.2013 | 08.04.2014 |
| Dynamo Moscow | Rossiya | 10.04.2014 | 13.07.2015 |
| Legia Warsaw | Polsha | 06.10.2015 | 01.06.2016 |
| Russia | Rossiya | 11.08.2016 | 08.06.2021 |
| Ferencváros | Vengriya | 20.12.2021 | Xozirgacha |
|

Yutuqlar
--------

### Oʻyinchi

**Spartak Moskva**

* Sovet Oliy Ligasi / Rossiya Premer-ligasi : 1987, 1989, 1992, 1993
* Sovet Kubogi : 1992-yil

**Tirol Insbruk FK**

* Avstriya Bundesligasi : 1999-2000, 2000-01, 2001-02

**Shahsiy yutuqlar**

* Sovet oliy ligasining eng yaxshi darvozaboni: 1989, 1990, 1992

### Murabbiylik

**Legia Warsaw**

* Ekstraklasa : 2015-16
* Polsha kubogi : 2015-16

**Ferencvaros**

* Nemzeti Bajnokság I : 2021-22
* Magyar Kupa : 2021-22

Manbalar
--------

1. ↑  Stanislav Cherchesov naznachen glavnim trenerom sbornoy Rossii po futbolu. tass.ru (11 August 2016)
2. ↑  *Прохоров.* „Россия проиграла Бельгии? Зато у Черчесова зарплата в два раза больше, чем у их тренера" (ru). *www.championat.com*. Qaraldi: 8-iyul 2021-yil.
3. ↑  *Arnhold.* „Stanislav Salamovich Cherchesov - Matches and Goals in Bundesliga".  RSSSF.com (30-dekabr 2019-yil). Qaraldi: 7-yanvar 2020-yil.
4. ↑  *Arnhold.* „Stanislav Salamovich Cherchesov - International Appearances".  RSSSF.com (30-dekabr 2019-yil). Qaraldi: 7-yanvar 2020-yil.
5. ↑  „Футбол. Футбол: Черчесов официально уволен из "Спартака"" (ru). *news.sportbox.ru* (26-sentabr 2008-yil). Qaraldi: 8-iyul 2021-yil.
6. ↑  Cherchesov set to replace Petrescu at Dinamo. UEFA.com (8 April 2014). Retrieved on 11 August 2016.
7. ↑  football — soccer transfer news and rumors. TRANSFER market WEB. Retrieved on 11 August 2016.
8. ↑  „Stanisław Czerczesow trenerem Legii Warszawa" (pl).  legia.com (6-oktabr 2015-yil).
9. ↑  „Russia name Stanislav Cherchesov as new head coach". *Eurosport* (11-avgust 2016-yil). Qaraldi: 25-may 2017-yil.
10. ↑  „РФС расторг контракт со Станиславом Черчесовым" (ru).  Russian Football Union (8-iyul 2021-yil).
11. ↑  „Ferencváros: Csercseszov az új vezetőedző – hivatalos".  Nemzeti Sport (20-dekabr 2021-yil).
12. ↑  Archived at Ghostarchive and the „Interview mit Stanislaw Tschertschessow". *YouTube*. 20-oktabr 2020-yilda asl nusxadan arxivlandi. Qaraldi: 10-iyul 2022-yil.

: „Interview mit Stanislaw Tschertschessow". *YouTube*.
13. ↑  Tseremoniya nagrajdeniya laureatov Natsionalnoy sportivnoy premii za 2018 god